**POVZETEK INVESTICIJSKEGA PROGRAMA (IP)**

**Z ELEMENTI ŠTUDIJE UPRAVIČENOSTI PODELITVE KONCESIJE (ŠUPK)**

|  |  |
| --- | --- |
|  |  |
| Investitor in naročnik: | **Občina Prevalje**  Trg 2a – 2391 Prevalje - SI |
| Predmet investicije: | Obnova izbranih odsekov lokalnih cest in javnih poti v skupnem obsegu 24.402 m – od tega 12.859 m lokalnih cest in 11.543 m javnih poti – devet odsekov |
| Namen in cilji investicije: | Glavni namen investicije je modernizacija, nadgradnja, rekonstrukcija in obnova izbranih odsekov v okviru mreže lokalnih cest in javnih poti ter spremljevalnih površin in objektov na območju Občine Prevalje z namenom izboljšanja prometne infrastrukturne ureditve, povezanosti naselij v občini in med občinami ter izboljšanje prometne varnosti za prebivalce in obiskovalce na območju Občine prevalje.  Cilji investicije:   * Izboljšanje stanja in modernizacija mreže lokalnih cest in javnih poti zaradi dotrajanosti, nestabilnosti in poddimenzioniranosti določenih delov cestišča, * Izboljšati povezanost naselij v občini in povezanost občine z ostalimi občinami ter uravnotežiti prometno ponudbo, * izboljšati mobilnost občanov obiskovalcev občine ter omogočiti bolj enakopravno dostopnost ter povezanost vseh prebivalcev in obiskovalcev občine do ciljne destinacije * Prispevati k večji prometni varnosti, zmanjšati število nesreč in izboljšanje kakovosti življenja v občini, * Prispevati k boljšim pogojem za gospodarsko in družbeno aktivnost v občini preko primernejših prometnih povezav, * Znižati stroške vzdrževanja in upravljanja s cestnim omrežjem in površinami povezanimi s cestami v občini, * Prispevati k večji konkurenčnosti ekonomskih subjektov v občini in prispevati k enakomernejši poselitvi v občini, * Razbremenitev in zmanjšanje negativnih vplivov na okolje,… |
| Spisek strokovnih podlag | **Tehnična dokumentacija PZR** – Blan d.o.o., Velenja, 2020  **Tehnična dokumentacija PZI** – Nig d.o.o., Slovenj Gradec, 2019  **Dokument identifikacije investicijskega projekta** (DIIP) – Institut IRIS Maribor, Maribor, 2020 |
| Kratek opis variante | Občinski svet Občine Prevalje je na redni seji z dne 17.9.2020 obravnaval Dokument identifikacije investicijskega projekta (DIIP) in izmed predlaganih variant za izvedbo investicijske namere izbral varianto, kjer se investicijo izvede po konceptu javno zasebnega partnerstva s podelitvijo koncesije za izvedbo obnov in redno vzdrževanje cest.  V okviru te variante, investicijo izvede zasebni partner / koncesionar (prvenstveno kot t.i. BOT model – angl. Built Operate Transfer oz. Zgradi – Upravljaj – Prenesi) in nato z njo upravlja v času ekonomske dobe trajanja projekta oz. dokler traja pogodbeno razmerje. V okviru te variante občina kot »koncedent« (preko javnega razpisa) prenese na zasebnega partnerja (koncesionarja) posebno in izključno pravico izvajanja obvezne gospodarske javne službe rednega vzdrževanja (RV) cest v občini, pri čemer izbranega koncesionarja obveže tudi za investicijske obnove izbranih odsekov lokalnih cest in javnih poti na predmetu koncesije. V zameno za izvajanje storitev rednega vzdrževanja in izvedbo investicij v obnove je koncesionar upravičen do letnega nadomestila za čas trajanja koncesijskega razmerja, ki je običajno skladno z obdobjem v katerem lahko koncesionar upravičeno pričakuje, da se mu bodo povrnila finančna sredstva uporabljena za izvedbo gradenj in storitev rednega vzdrževanja, povečana za primeren donos, ki je skladen z opredelitvijo iz Uredbe 1370/2007/ES, ki kot primeren donos določa tisto stopnjo donosa na kapital, ki je običajna za sektor v zadevni državi članici EU, in ki mora upoštevati operativno tveganje ter tveganje ali odsotnost tveganja koncesionarja zaradi posegov organov oblasti . |
| Obseg predvidenih posegov | Investicija v grobem predvideva naslednje tri posege oziroma ukrepe na izbranih odsekih lokalnih cest in javnih poti :  - Rekonstrukcija vozišč  - Ureditev odvodnjavanja  - Izvedba ustreznih navezav na obstoječe priključke |
| Trajanje investicije | 24 mesecev |
| Trajanje koncesije | 15 let |
| Vrednost investicije | 4,77 mio € |
| Vrednost koncesije | 11.488.000 € |
| Viri financiranja | Koncesionar – zasebni partner / letno nadomestilo - občina |
| Kazalniki finančne  učinkovitosti projekta  - z vidika občine | Kumulativni denarni tok……………… -6.297.948 €  Finančna NSV…………………………. -4.467.500 €  Finančna IRR………………………….. negativna  Doba povračila investicije……………. Se ne povrne |
| Kazalniki ekonomske učinkovitosti projekta  - z vidika občine | Finančna NSV…………………………. +1.116.457 €  Finančna IRR………………………….. +18,12%  Doba povračila investicije……………. 3,5 leta  Količnik koristnosti projekta (B/C)…… 1,67 |
|  |  |
| Predmet koncesije RV | 114.226,00 m kategorizirnih občinskih cest |
| Najvišji strošek RV – letno / km | 3.050 € / km |
| Najvišji strošek RV – letno / sk | 348.410 € (celotna cestna mreža) |
| Ocena primernega nadomestila koncesionarju (PNK) / letno | max. 662.000 € / letno za 15 letno trajanje koncesije |
| Najvišja možna uskladitev / leto[[1]](#footnote-1) | +2,00 % |
| Predviden donos koncesionarja | +3 % kot IRR koncesije (notranja stopnja donosa koncesije) |
| Predviden saldo DT - koncesije | + 932.000 € / 15 letno obdobje trajanje koncesije |
| Sklepna ugotovitev IP z oceno upravičenosti podelitve koncesije za RV in investicijske obnove občinskih cest v Občini Prevalje v obdobju 2021-2035 | Glede na pregled investicijske namere in namero podelitve koncesije za redno vzdrževanje občinskih cest se je pokazalo, da je kot primerna podelitev koncesije za 15 letno obdobje z izhodiščnim letnim nadomestilom koncesionarju v višini do največ 662 tisoč € na leto, z dovoljeno uskladitvijo do največ +2% letno.  Za to vrednost se koncesionar zaveže k izvedbi investicijskih obnov v izbrane odseke občinskih cest kot navedeno v tem dokumentu, v skupni dolžini 24 km in v predvidenem roku 24 mesecev.  Po tem obodbju koncesionar za navedeni znesek upravlja s predmetom koncesije vse do izteka koncesijskega razmerja, to je do leta 2035.  Skupna vrednost koncesije je ocenjena na 11,45 mio € za obdobje med 2021 in 2035 in obsega lastni vložek koncesionarja v okviru invesicijske obnove ter strošek upravljanja s celotno občinsko cestno mrežo v občini Prevalje, skupaj z zamejenim donosom v ocenjeni višini 3%. |

1. Predpostavka o predvideni inflaciji za obdobje izvajanja investicijskih del temelji delno na podatkih UMAR (za leto 2021) kot to zahteva 9.čl. *Uredbe o enotni metodologiji za pripravo in obravnavo investicijske dokumentacije na področju javnih financ* (Ur. l. RS, št. 60/06, 54/10 in 27/16), delno pa na napovedi *Banke Slovenije (za leto 2022) in ECB (targetirana inflacijska stopnja, leto 2023)*, saj UMAR v svoji napovedi ni podal napovedi za leti 2022, 2023 ampak zgolj za leto 2021. [↑](#footnote-ref-1)